Wim Duisenberg

Willem Frederik (Wim) Duisenberg (født 9. juli 1935 i Heerenveen, død 31. juli 2005 i Orange) var en nederlandsk økonom og bankmann. Han var president for Den europeiske sentralbanken (ESB) i Frankfurt am Main fra 1998 til 2003.

Han studerte ved Universitetet i Groningen, og tok doktorgraden over temaet økonomiske følger av nedrustning. Mellom 1973 og 1977 var han finansminister i Nederland, arbeidet deretter for en privat bank og ble president for den nederlandske sentralbanken (1982–1994).

I 1998 ble han valgt til den første presidenten for ESB. Hans viktigste konkurrent til stillingen var franskmannen Jean-Claude Trichet, som etterfulgte ham høsten 2003.

Duisenberg ble funnet død i sitt eget hjem i Orange i Frankrike 31. juli 2005.

Referanser 

Nederlandske politikere
Nederlandske økonomer
Personer fra Heerenveen
Fødsler i 1935
Dødsfall i 2005